Berit Hedemann

Berit Hedemann () er ein norsk journalist, radiodokumentarist, foredragshaldar, forfattar og dramatikar.

 Liv og virke 
Hedemann er cand. philol. frå Universitetet i Oslo i 1978 med psykologi, historie og norsk. Hedemann arbeidde i NRK frå 1973 til 2015, hovudsakleg i Ungdommens radioavis (radio), På Sparket (TV), Nærsynet (TV), Barnetimen for de minste (radio), Stått opp (radio), Radioteateret, og Radiodokumentaren.

Ho var med på å starta opp radiodokumentar som sjanger i NRK i 1989, arbeidde i Radiodokumentarredaksjonen fram til 1999 og har vunne fleire internasjonale prisar for dokumentarar og radioteater.

Hedemann var leiar for Barneredaksjonen i Radio frå 2000 til 2002 og var redaksjonell leiar for Radiodokumentaren på NRK P2 frå 2002 til 2010. Redaksjonen vann 15 nasjonale og internasjonale førstepriser i denne perioden. Ho var med på å starta opp Prix Radio i 2003 og var juryleiar dei to første åra. Ho var juryleiar for Ake Blomstrom Memorial Prize frå 2007 til 2010, ein pris for unge radiotalentar frå heile verda.

I 2014 gav ho ut All min forakt. En kjærlighets historie. Dagsavisen kalla romanen «Århundrets kjærlighetssaga i Norge 2014». I 2018 gav ho ut romanen Bjørnejegerskens bekjennelser. Bjørn Gabrielsen i Dagens Næringsliv gav romanen rosande omtale som «en humoristisk fortelling om bedrag». Hedemann skreiv romanen om for teater og Bjørnejegerskens bekjennelser vart oppført som teatermonolog på Teater Innlandet hausten 2020, med Kjersti Elvik i rolla som Birgit Bergemoen. Hamar Arbeidarblad gav førestillinga terningkast 6, og skreiv at «Elvik løfter den allerede nydelige teksten til et nytt nivå». GD skreiv: «En magisk helaften du ikke må gå glipp av. De rå og til tider fandenivoldske skildringene av hendelser i årene som har gått, vekker sympati og selvinnsikt, men også latter i salen.» Våren 2021 vart stykket sett opp på Den Nationale Scene i Bergen, og Bergens Tidende skrev at «Teksten av Berit Hedemann er overraskende og morsom, grov og fandenivoldsk.» Bergensavisen skreiv at «Bjørnejegerskens bekjennelser går i nærkamp med eksistensielle tema. Her er burlesk humor og tragedier i skjønn forening».

Etter å ha slutta i NRK i 2015 har Hedemann skrive romanar og dramatikk, og ho underviser i dramaturgi, historieforteljing, bildeskapande språk og lydforteljingar på podcast for journalistar og forfattarar.

 Prisar og utmerkingar 

 En drøm om virkeligheten - Special Commendation Prix Italia 1991
 Hva nå, lille kvinne? - Prix Futura 1997
 D.S. F. - Den Store Forandringen - Prix Europa Yleisradio 1998
 Come Back, Liza (radioteater) - Special Commendation Prix Italia 1998
 Bokken Lasson, sensibel suksess (RadiOpera) - Prix Italia 2000

 Bibliografi 

 Melindas Mystiske Mysterium, Gyldendal 1990 (barnebok)
 Radiodokumentaren, en suksesshistorie. Et hensiktsmessig begrepeapparat og effektive arbeidsmåter for å skape god radio. NRK 2004.
 Hør og Se, En håndbok i bildeskapende radio, IJ-forlaget 2006 (lærebok i radio)
 All min forakt. En kjærlighets historie, Gyldendal 2014 (roman)
 Bjørnejegerskens bekjennelser, Gyldendal 2018 (roman)
 Bjørnejegerskens bekjennelser, teatermonolog i Manusbanken, Teater Innlandet 2020 og Den Nationale Scene 2021.

 Kjelder 

 Presentasjon av Berit Hedemann i Forfattarkatalogen på Nettsidene til forfattarsentrum

Denne artikkelen bygger på «Berit Hedemann» frå ,  den 17. november 2021.  

 Bakgrunnsstoff 
 Om Berit Hedemann ved NRK radiodokumentaren
 Forfattarside ved gyldendal.no
 Sent i livet, tidlig i karrieren; NRK.no, 20.9.2020

Kategori:Folk frå Trysil
Kategori:Norske journalistar
Kategori:Norske dramatikarar